EkBass/fiwiki-20250220-pages-articles huggingface dataset:
Dornier Do 18

Dornier Do 18 oli Dornierin valmistama lentovene, jonka tilasi Deutsche Lufthansa 1934 korvaamaan Dornier Wal -koneet. Koneen tuli olla lento- ominaisuuksiltaan parannettu versio edeltäjästään. Koneisiin suunniteltiin selkeä aerodynamiikka ja hyvät kelluntaominaisuudet ja ne olivat kokometallirunkoisia, ainoastaan siivet olivat kangaspäällysteiset. Koneisiin oli suunniteltu neljän hengen miehistö; kaksi lentäjää, radisti ja mekaanikko. ==Koelennot ja Lufthansalle luovutetut koneet== Dornier Do 18 V1 D-AHIS Monsun suoritti mallin ensilennon 15. maaliskuuta 1935. Koneessa oli voimanlähteenä kaksi 540 hevosvoiman Junkers Jumo 5 -dieselmoottoria. Seuraavan vuoden alusta koelento-ohjelmaan liitettiin neljä uutta konetta: *Dornier Do 18 V2 D-AANE Cyclon valmistusnumero 677 *Dornier Do 18 V3 D-ABYM Aeolus valmistusnumero 661 *Dornier Do 18 D-AROZ Pampero valmistusnumero 255 *Dornier Do 18 D-ARUN Zephir valmistusnumero 663 Kaikkien neljän koneen voimanlähteenä oli kaksi 600 hevosvoiman Junkers Jumo 205C -dieselmoottoria. Koneiden tyyppimerkinnäksi muutettiin Dornier Do 18E. Kuudes ja viimeinen Lufthansalle luovutettu kone oli samalla laitetestausmalli, joka sai tyyppimerkinnän Dornier Do 18F D-ANHR. Kone suoritti ensilentonsa 11. kesäkuuta 1937. Tällä koneella saavutettiin 27.–29. maaliskuuta 1938 uusi lentokoneiden matkalentoennätys: 8392 kilometriä 43 tunnissa. Koneen mallimerkintä muuttui, kun siihen asennettiin 21. marraskuuta 1939 voimanlähteeksi kaksi 880 hevosvoiman BMW 132N -moottoria. Koneen malliksi tuli Dornier Do 18L. Luokka:Lentoveneet Do 018
Jacky Durand

Jacky Durand (s. 10. helmikuuta 1967 Laval, Mayenne, Ranska) on entinen ranskalainen maantiepyöräilijä. Hän kilpaili ammattilaisena vuosina 1990–2004. Durand tunnettiin irtiottojen erikoismiehenä. Hän voitti vuoden 1992 Flanderin ympäriajon 217 kilometrin irtioton jälkeen. Hän voitti suurista klassikkokilpailuista myös Pariisi–Toursin 1998. Ranskan mestaruuden Durand voitti kahdesti. Ranskan ympäriajossa hän voitti kolme etappia, kantoi vuoden 1995 kilpailussa kaksi päivää Maillot jaune -paitaa, voitti vuosina 1998 ja 1999 yritteliäimmän ajajan palkinnon ja sijoittui 1999 lisäksi kokonaiskilpailussa viimeiseksi. Aktiiviuransa jälkeen Durand on työskennellyt Eurosportilla kommentaattorina. == Saavutuksia == ;1991 :Grand Prix d'Isbergues, voitto :Italian ympäriajo, kolmas etapilla 11 ;1992 :Flanderin ympäriajo, voitto ;1993 :Maantieajon Ranskan mestari :Dauphiné Libéré, sprinttikilpailun voitto ;1994 :Maantieajon Ranskan mestari :Ranskan ympäriajo, etapin 10 voitto :Tour du Limousin, etappien 2 ja 4 voitto ;1995 :Ranskan ympäriajo, prologin voitto :Grand Prix du Midi Libre, etapin 4 voitto ;1998 :Pariisi–Tours, voitto :Ranskan ympäriajo, etapin 8 voitto, yritteliäimmän ajajan palkinto :Katalonian ympäriajo, Metas volantes -kilpailun voitto :Ruta del Sol, Metas volantes -kilpailun voitto :Luxemburgin ympäriajo, etapin 2 voitto :Puolan ympäriajo, kokonaiskilpailussa toinen, etapin 7 voitto ;1999 :Ranskan ympäriajo, yritteliäimmän ajajan palkinto :Pariisi–Nizza, etapin 6 voitto :Espanjan ympäriajo, kolmas etapilla 10 ;2000 :Ranskan ympäriajo, kolmas etapilla 18 ;2001 :Tro Bro Leon, voitto :Tour de Poitou-Charentes et de la Vienne, sprintti- ja yhdistelmäkilpailun voitto ;2002 :Dauphiné Libéré, etapin 1 voitto :Pariisi–Tours, toinen == Lähteet == *Saavutukset www.trap-friis.dk-sivustolla *Profiili www.cyclingarchives.com- sivustolla == Aiheesta muualla == *Virallinen sivusto Luokka:Ranskalaiset maantiepyöräilijät Luokka:Vuonna 1967 syntyneet Luokka:Elävät henkilöt
Charly Salonius-Pasternak

Charly Johan Salonius-Pasternak (s. 18. huhtikuuta 1974 Helsinki) on Ulkopoliittisen instituutin (UPI) tutkija vuodesta 2005. Hän on työssään keskittynyt Yhdysvaltoihin sekä kriisinhallintaan ja rauhanturvaamiseen. Vuonna 2009 hän oli RKP:n ehdokas europarlamenttivaaleissa. Hän sai 1 923 ääntä eikä tullut valituksi. == Ura == Salonius-Pasternak on asunut useita vuosia ulkomailla. Hän suoritti kansainvälisen ylioppilastutkinnon Brysselissä, minkä jälkeen hän opiskeli Connecticutin Wesleyan yliopistossa vuosina 1993–1997 ja suoritti Bachelor of Arts -tutkinnon pääaineenaan valtiotiede. Hän palasi Suomeen suorittamaan asepalveluksen Dragsvikissä rannikkojääkärinä ja on sotilasarvoltaan kapteeni. Hän työskenteli joitakin vuosia Amsterdamissa teknologiatutkimusyrityksessä kunnes palasi työskentelemään Yhdysvaltoihin vuonna 2001. Vuosina 2004–2008 hän opiskeli Helsingin yliopistossa ja suoritti valtiotieteiden maisterin tutkinnon. == Näkemyksiä == Kriisinhallinnan ja rauhanturvaamisen lisäksi Salonius-Pasternak on tutkinut myös Natoa. Instituutin ensimmäisen Nato-selvityksen yhteydessä vuonna 2007 hän herätti jonkin verran keskustelua ulkopoliittisen instituutin tutkijakunnan puolueettomuudesta.Tutkija: Natosta keskusteltavaa puolueettomasti MTV3.fi. 12.12.2007. Heinäkuussa 2009 Salonius-Pasternak nostatti vilkkaan keskustelun Suomen roolista Afganistanin rauhanturvaoperaatiossa kirjoittaessaan Helsingin Sanomien kolumnissa Suomen olevan sotaa käyvä maa. Silloinen ulkoministeri Alexander Stubb ja puolustusministeri Jyri Häkämies kiistivät seuraavan päivän kirjoituksessaan väitteen. Stubb leimasi puheet Afganistanin kriisinhallintaoperaatiosta sotana ”vastuuttomiksi”. Keskusteluun otti kantaa myös entinen puolustusvoimien komentaja Gustav Hägglund, joka määritteli Suomen aseellisen selkkauksen osapuoleksi Afganistanissa, mutta ei tilannetta sodaksi. Professori Juhani Suomi kommentoi Suomen olevan sotaa käyvä maa ja kritisoi sitä, ettei poliittinen johto ollut esittänyt uskottavaa selitystä sille, mikä on Suomen tehtävä ja tavoitteet Afganistanissa. Suomi vertasi Suomen ISAF-joukkoja suomalaiseen SS-pataljoonaan, jolla vuonna 1941 pyrittiin miellyttämään Adolf Hitleriä toteamalla ”Nyt on vuorossa Yhdysvallat.” Venäläisen oppositiojohtajan Aleksei Navalnyin kuoleman jälkeen 16. helmikuuta 2024, kun suurin osa suomalaisista poliitikoista tuomitsi Putinin Navalnyin murhasta ja esitti osanottonsa Navalnyin omaisille, Salonius-Pasternak kutsui Navalnyita "nationalistiksi" ja sanoi olevansa "hämmentynyt" näistä osanottoviesteistä. == Julkaisuja == * == Lähteet == == Aiheesta muualla == * Charly Salonius- Pasternak UPI:n sivustolla Luokka:Suomalaiset politiikan tutkijat Luokka:Suomen ruotsalaisen kansanpuolueen poliitikot Luokka:Vuonna 1974 syntyneet Luokka:Elävät henkilöt
Marianne Lindholm

Marianne Lindholm (s. 19. helmikuuta 1969) on suomalainen entinen jalkapalloilija. Hän edusti urallaan muun muassa Kontulan Urheilijoita, jossa hän voitti Suomen mestaruuden kaudella 1993. Lindholm pelasi vuosina 1993–1996 maajoukkueessa 21 ottelua. Lindholm valittiin vuoden naisjalkapalloilijaksi vuonna 1995. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1969 syntyneet Luokka:Elävät henkilöt
Sirpa Järnfors

Sirpa Järnfors (s. 18. marraskuuta 1965) on suomalainen entinen jalkapalloilija. Hän edusti muun muassa Kemin Intoa, PP-Futista, Helsinki Unitedia, Turun Palloseuraa ja Malmin Palloseuraa. Järnfors voitti mestaruuden PP-Futiksessa 1989, Unitedissa 1990 ja MPS:ssa 1994. Järnfors pelasi vuosina 1985–1995 maajoukkueessa 29 ottelua, joissa hän teki yhden maalin. Järnfors ja Paula Alakörkkö pelasivat ensimmäisinä suomalaisina Tanskan naisten pääsarjassa vuonna 1992 Fortuna Hjorringissä. Seura voitti silloin pronssia. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1965 syntyneet Luokka:Elävät henkilöt
Sanna Rytkönen

Sanna Rytkönen (s. 5. huhtikuuta 1976) on suomalainen entinen jalkapalloilija. Hän edusti muun muassa Rovaniemen Palloseuraa, Kontulan Urheilijoita ja FC Unitedia. Hän voitti Kontussa Suomen mestaruuden kaudella 1993. Rytkönen pelasi vuosina 1993–1997 maajoukkueessa 20 ottelua. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1976 syntyneet Luokka:Elävät henkilöt
Norway Lutheran Church

Norway Lutheran Church tai Muskego Church on vuonna 1844 rakennettu kirkko, jonka norjalaiset luterilaiset maahanmuuttajat rakennuttivat Waterfordiin Wisconsinin osavaltiossa Yhdysvalloissa. Sen suunnitteli Peter Jacobson. Se siirrettiin Saint Pauliin Minnesotassa vuonna 1904. Se on mukana luettelossa nimeltä National Register of Historic Places. Nykyään se sijaitsee Luther Seminaryn kampuksella. ==Lähteet== Luokka:National Register of Historic Places Luokka:Yhdysvaltain kirkot Luokka:Puukirkot Luokka:Kristinusko Wisconsinissa
Töpörastaat

Töpörastaat (Brachypteryx) on sieppojen (Muscicapidae) heimoon kuuluva lintusuku. Sukuun kuuluu BirdLifen mukaan 4 lajia. == Töpörastaisiin kuuluvia lajeja == * Isotöpörastas (Brachypteryx major) * Ruostetöpörastas (Brachypteryx hyperythra) * Ruskotöpörastas (Brachypteryx leucophrys) * Sinitöpörastas (Brachypteryx montana) ==Lähteet== == Aiheesta muualla == *ITIS: Brachypteryx *ZipcodeZoo: Brachypteryx Luokka:Siepot
Kekälealetit

Kekälealetit (Alethe) eli aiemmalta nimeltään kertturastaat on sieppojen (Muscicapidae) heimoon kuuluva lintusuku. Aikaisemmin suku luettiin rastaisiin. Sukuun kuuluu BirdLifen mukaan 2 lajia. Jotkut lähteet esittävät sukuun kuuluvaksi kuusi lajia. == Kertturastaisiin kuuluvia lajeja == * Kekälealetti (Alethe castanea) * Ruskoaletti (Alethe diademata) ==Lähteet== == Aiheesta muualla == *ITIS: Alethe *ZipcodeZoo: Alethe Luokka:Siepot
Nancy Juvonen

Nancy Juvonen (s. 18. toukokuuta 1967 Connecticut, Yhdysvallat) on yhdysvaltalainen, sukujuuriltaan suomalainen elokuvatuottaja.Iltalehti Juvonen omistaa yhdessä Drew Barrymoren kanssa Flower Films -nimisen tuotantoyhtiön. Nancy Juvonen on naimisissa talkshow-juontajan Jimmy Fallonin kanssa. Myös Juvosen veli Jim Juvonen on elokuva-alalla. ==Valikoitu filmografia== * Pakko olla in (Never Been Kissed, 1999) * Charlien enkelit (Charlie's Angels, 2000) * Donnie Darko (Donnie Darko, 2001) * Asuntoloukku (Duplex, 2003) * Aina eka kerta (50 First Dates, 2004) * Sävel ja sanat (Music and Lyrics, 2007) * Jätä se! (He's Just Not That Into You, 2009) == Lähteet == ==Aiheesta muualla== * Luokka:Amerikansuomalaiset henkilöt Luokka:Yhdysvaltalaiset elokuvatuottajat Luokka:Vuonna 1967 syntyneet Luokka:Elävät henkilöt
Josef Stalder

Josef ”Sepp” Stalder (6. helmikuuta 1919 - 2\. maaliskuuta 1991) oli sveitsiläinen telinevoimistelija ja olympiavoittaja. Stalder voitti yhteensä seitsemän olympiamitalia Lontoon vuoden 1948 olympialaisista ja Helsingistä olympiadi myöhemmin. Lontoossa hän saavutti rekin olympiakultaa. Lisäksi Stalder voitti nojapuilla pronssia ja oli mukana joukkuekilpailun hopeaa voittaneen Sveitsin joukkueessa. Helsingin kesäolympialaisissa 1952 Stalder voitti hopeaa rekillä ja joukkuekilpailussa sekä pronssia moniottelussa ja nojapuilla. Lisäksi hän sijoittui hevosella viidenneksi. Samana vuonna Helsingin neljän olympiamitalin mies nimettiin Sveitsin vuoden urheilijaksi. MM-tasolla Stalder voitti kolme kulta-, kaksi hopea- ja kaksi pronssimitalia. ==Saavutukset== *Olympiakultaa Lontoo 1948 (rekki) *Olympiahopeaa Lontoo 1948 (joukkuekilpailu) ja Helsinki 1952 (rekki, joukkuekilpailu) *Olympiapronssia Lontoo 1948 (nojapuut) ja Helsinki 1952 (moniottelu, nojapuut) *Lisäksi Lontoo 1948: moniottelun neljäs, hevosella kahdeksas, renkailla viides. Helsingissä 1952 hevosella viides. *Baselin MM-kilpailuissa 1950 kolme kultamitalia (hevonen, permanto, joukkuekilpailu) sekä pronssia rekiltä *Rooman MM- kilpailuissa 1954 kaksi hopeamitalia (hevonen, nojapuut) sekä pronssia joukkuekilpailusta ==Lähteet== * Luokka:Sveitsiläiset telinevoimistelijat Luokka:Sveitsiläiset olympiavoittajat Luokka:Vuonna 1919 syntyneet Luokka:Vuonna 1991 kuolleet
46 (luku)

46 (neljäkymmentäkuusi) on luonnollinen luku, jota edeltää luku 45 ja seuraa luku 47. == Matematiikassa == * 46 on puolialkuluku ja siten myös yhdistetty luku. * 46 on vajaa luku. * 46 on yhdeksänkulmioluku. * 46 on keskitetty kolmioluku. * 46 on palindromi nelijärjestelmässä (2324) ja viisijärjestelmässä (1415). * 46 kuuluu Erdősin–Woodsin lukuihin. * 46 voidaan muodostaa kolmen eri neliöluvun summana: 6^2+3^2+1^2. * 46 voidaan muodostaa neljän eri neliöluvun summana: 5^2+4^2+2^2+1^2. * 46 on suurin parillinen luku, jota ei voida muodostaa kahden runsaan luvun summana. * Taso voidaan jakaa yhdeksällä suoralla enintään 46 osaan. * On olemassa 46 murtolukua arvoltaan \frac{1}{8}, joissa esiintyvät kaikki numerot väliltä 1–9 ja mikään numero ei toistu (esim. \frac{3\ 187}{25\ 496}.46 Forty-Six LXVI (arkistoitu) == Luonnontieteissä == * 46 on palladiumin järjestysluku jaksollisessa järjestelmässä. * Kalsium-46 on kalsiumin vakaa isotooppi. * Titaani-46 on titaanin vakaa isotooppi. * Seleeni-80 on seleenin vakaa ja luonnossa yleisin isotooppi. Sen neutroniluku on 46.Isotope data for selenium-80 in the Periodic Table (arkistoitu) * Bromi-81 on bromin vakaa isotooppi, jonka neutroniluku on 46. * Krypton-82 on kryptonin vakaa isotooppi, jonka neutroniluku on 46. * Strontium-84 on strontiumin vakaa isotooppi, jonka neutroniluku on 46.Isotope data for strontium-84 in the Periodic Table (arkistoitu) * 46 Hestia on pikkuplaneetta. * Messier 46 on avoin tähtijoukko. * Ihmisen soluissa on 46 kromosomia. == Muissa yhteyksissä == * 46 on Ruotsin kansainvälinen suuntanumero. * Joe Biden on Yhdysvaltojen 46. presidentti. * Oklahoma on Yhdysvaltojen 46. osavaltio. * John F. Kennedy murhattiin 46-vuotiaana. * Eurooppatie E46 kulkee Ranskan ja Belgian välillä. * Kantatie 46 kulkee Kouvolan ja Heinolan välillä. == Lähteet == Luokka:Luonnolliset luvut
Arbogan kokous

Arbogan kokous tai Arbogan herrainpäivät () oli vuonna 1435 Arbogassa pidetty kokous, jossa keskusteltiin ja päätettiin Ruotsin valtion asioita. Tästä syystä sitä yleensä kutsutaan Ruotsin ensimmäisiksi valtiopäiviksi. Tätä kokousta on pidetty Ruotsin ensimmäisinä valtiopäivinä, jossa kaikki säädyt olivat koolla. Syy kokoukseen oli vuosi aiemmin tapahtunut Bergslagenissa kapina, jota johti Engelbrekt Engelbrektinpoika. Kapina levisi nopeasti ympäri Ruotsia ja Tanskalle kuuluvaa Hallandia ja Eerik Pommerilainen syrjäytettiin vallasta. Herrainpäivillä Engelbrekt valittiin Ruotsin sotajoukkojen johtajaksi (). Myöhemmin samana vuonna Eerik Pommerilainen sai valtansa takaisin 14. lokakuuta luvattuaan hoitaa velvollisuuksiaan paremmin. == Aiheesta muualla == * Arboga 1435 - Ensimmäiset valtiopäivät puolituhatta vuotta sitten, Suomen Kuvalehti, 12.01.1935, nro 2, s. 24, Kansalliskirjaston digitaaliset aineistot Luokka:Arbogan kunta Luokka:Ruotsin keskiaika
Javier Calleja

Javier Calleja Revilla (s. 12. toukokuuta 1978 Madrid, Espanja) on espanjalainen entinen jalkapalloilija ja nykyinen valmentaja. Hän on toiminut lokakuusta 2022 lähtien Levanten päävalmentajana.Javi Calleja, nuevo entrenador del Levante UD Calleja oli pelipaikaltaan vasen laitalinkki, jossa hän pelasi hyökkäävässä sekä puolustavassa roolissa. == Ura == Calleja on Real Madridin junioriakatemian kasvatti. Häntä ei kuitenkaan koskaan nostettu edustusjoukkueeseen ja niin hän teki ammattilaisurallaan ensiesiintymisen Alcalán riveissä. Sieltä Calleja siirtyi Villarrealiin, mutta vietti muutaman kuukauden reservijoukkueessa ennen kuin hän siirtyi edustusjoukkueeseen. Ensiesiintymisensä hän teki Villarrealissa kaudella 1999–2000, kun se pelasi Espanjan toiseksi korkeimmalla sarjatasolla. Kauden jälkeen joukkue nousi pääsarjaan. Ensimmäisinä kausinaan Villarrealissa hän oli hyvin tärkeä osa sitä, esimerkiksi kaudella 2001–2002 hän pelasi 35 ottelua ja teki niissä neljä maalia. 5\. huhtikuuta 2005 Calleja vaihdettiin vaihdosta kentälle viime hetkillä ja hän pääsi laukomaan rangaistuspotkun kotiottelussa Barcelonaa vastaan. Ottelu päättyi 2–0-kotivoittoon ja Calleja omisti rangaistuspotkusta tehdyn maalin edesmenneelle äidilleen, joka oli kuollut vain tunteja ennen ottelua. Seuraavina kolmena kautena hänen peliaikansa väheni, muun muassa Santi Cazorlan tultua joukkueeseen ja Callejan kärsittyä kaksi vakavaa polvivammaa. Hän pelasi kolmen kauden aikana vain 25 ottelua. Vuonna 2006 hän siirtyi Málagaan. Callejan tultua joukkueeseen, hän nousi heti avauskokoonpanoon. Toisella kaudellaan Málagassa hän pelasi 38 ottelua ja kauden jälkeen Málaga palasi pääsarjaan kahden vuoden tauon jälkeen. Kauden 2008–2009 aikana Calleja pelasi lähinnä vasemman laitapuolustajan paikkaa, joukkuetoveri Adriano Rossaton vakavan loukkaantumisen jälkeen. Kauden jälkeen Calleja ilmoitti jättävänsä Málagan. Kesäkuussa 2009 hän siirtyi Osasunaan 2+1-vuotisella sopimuksella. == Lähteet == == Aiheesta muualla == * Javier Callejan tilastot BDFutbol-sivustolla * Javier Callejan tilastot Soccerway- sivustolla Luokka:Espanjalaiset jalkapalloilijat Luokka:Vuonna 1978 syntyneet Luokka:Elävät henkilöt
Ignacio Pérez

Ignacio Pérez Santamaría eli Nacho (s. 24. kesäkuuta 1980 Málaga, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Betisiä. Hän on pelipaikaltaan keskikenttäpelaaja. == Ura == Nacho on Málagan junioriakatemian kasvatti. Ensiesiintymisensä edustusjoukkueessa hän teki 23. maaliskuuta 2003 kotiottelussa Celta Vigoa vastaan. Vuonna 2004 hänet lainattiin yhden kauden kestävällä lainasopimuksella Levanteen. Heinäkuussa 2007 Málaga putosi pääsarjasta ja Nacho siirtyi Getafeen. Kesken toisen kautensa, hänet lainattiin tammikuussa 2008 baskiseura Real Sociedadiin, joka ei kuitenkaan kauden päätteeksi onnistunut tekemään paluuta pääsarjaan. Kaudeksi 2008–2009 Nacho siirtyi jälleen lainalle, tällä kertaa kasvattajaseuraansa Málagaan, joka palasi pääsarjaan kahden kauden tauon jälkeen. Ensimmäisen maalinsa kaudella hän teki 22. helmikuuta 2009 ottelussa Real Valladolidia vastaan. == Lähteet == * Profiili ja tilastot elmundo.es Luokka:Espanjalaiset jalkapalloilijat Luokka:Vuonna 1980 syntyneet Luokka:Elävät henkilöt
Flanderin ympäriajo 2009

Flanderin ympäriajo 2009 oli järjestyksessään 93. maantiepyöräilyn Flanderin ympäriajo. Se järjestettiin 261,5 kilometrin reitillä Brüggestä Meerbekeen 5. huhtikuuta 2009. Kilpailun hyvästä keskinopeudesta johtuen ensimmäinen irtiottoryhmä pääsi pääjoukolta karkuun vasta 125 kilometrin ajon jälkeen. Siihen kuuluivat Wim De Vocht, Aljaksandr Kutšynski, Sebastien Turgot ja Filip Meirhaeghe. Pääjoukon kärjessä Cervélo TestTeam teki vetotyötä, jonka seurauksena ryhmä hajosi kahtia Oude Kwaremontin nousussa. Koppenbergin mäen jälkeen pääjoukolta karkasi kuuden ajajan ryhmä: Leif Hoste, Frederic Guesdon, Sylvain Chavanel, Daniel Lloyd, Marco Bandiera ja Manuel Quinziato. He ajoivat kiinni alkuperäisestä irtiottoryhmästä jäljellä olleet Kutšynskin ja De Vochtin, joka putosi ryhmästä Eikenbergin nousussa. Lebergin nousuun tultaessa seitsemän kärkimiestä oli yli minuutin pääjoukon edellä. Chavanel, Hoste ja Quinziato lähtivät Berendriesin nousussa irtiottoon. Samassa mäessä Filippo Pozzato hyökkäsi pääjoukosta saaden seurakseen kaksi muuta ennakkosuosikkia, Tom Boonenin ja edellisvuoden voittajan Stijn Devolderin. Takaa-ajajat tavoittivat kärkikolmikon Valkenbergin nousun jälkeen, 36 kilometriä ennen maalia. Pian tämän jälkeen Quinziato ja Chavanel lähtivät irtiottoon. Quick·Step - Innergetic ei osallistunut vetotyöhön, jonka seurauksena takaa- ajajien ryhmä kasvoi. Tenbossen nousuun tultaessa kärkikaksikko oli puoli minuuttia pääjoukon edellä. Tenbossen jälkeen Preben Van Hecke lähti irtiottoon pääjoukosta ja tavoitti Devolderin kanssa kaksi kärkiajajaa. Devolder karkasi Quinziatolta, Chavanelilta ja Van Heckeltä Muur-Kapelmuurin kuuluisassa nousussa noin 15 kilometriä ennen maalia, ja pysyi irti maaliin saakka. Pääjoukko tavoitti kolme takaa-ajajaa vähän ennen maalia. Heinrich Haussler irtautui ryhmästä sijoittuen toiseksi, Philippe Gilbert oli kolmas. == Kilpailun nousut == nro km Nimi 1 131,2 Molenberg 2 140,5 Wolvenberg 3 180,0 Oude Kwaremont 4 183,7 Paterberg 5 190,2 Koppenberg 6 195,7 Steenbeekdries 7 198,0 Taaienberg 8 203,2 Eikenberg 9 208,2 Varent 10 213,8 Leberg 11 218,1 Berendries 12 223,5 Valkenberg 13 230,3 Tenbosse 14 235,8 Eikenmolen 15 245,8 Muur – Kapelmuur 16 249,7 Bosberg ==Tulokset== Ajaja Joukkue Aika Maailmanranking -pisteet 1 Stijn Devolder Quick·Step - Innergetic 6.01.08 100 2 Heinrich Haussler Cervélo TestTeam + 58 80 3 Philippe Gilbert Silence-Lotto s.a. 70 4 Martijn Maaskant Team Garmin-Slipstream s.a. 60 5 Filippo Pozzato Katjuša s.a. 50 6 Matti Breschel Team Saxo Bank s.a. 40 7 Marcus Burghardt Team Columbia-High Road s.a. 30 8 Björn Leukemans Vacansoleil s.a. 20 9 Martin Elmiger Ag2r-La Mondiale s.a. 10 10 Bert De Waele Landbouwkrediet s.a. 4 == Lähteet == *Aikataulu kilpailun virallisilta sivuilta *Reitin profiili kilpailun virallisilta sivuilta *Kilpailun kulku www.cyclingnews.com == Aiheesta muualla == *Virallinen sivusto Luokka:Flanderin ympäriajo Luokka:Pyöräilykausi 2009
Natriumbromidi

Natriumbromidi (NaBr) on natriumin ja bromin muodostama ioniyhdiste. Ainetta on käytetty epilepsian hoitoon, koska bromidi-ioni on sedatiivi ja estää kouristuksia. Kemiassa natriumbromidia käytetään yleisesti bromidi-ionien ja bromin lähteenä. == Reaktioita == Natriumbromidia käytetään usein orgaanisessa kemiallisessa synteesissä valmistettaessa alkoholeista bromattuja yhdisteitä. Menetelmässä rikkihappo vapauttaa natriumbromidista vetybromidia, joka reagoi alkoholin kanssa. :NaBr + ROH → RBr + NaOH Natriumbromidista voidaan valmistaa vetybromidia käsittelemällä sitä vahvalla haihtumattomalla hapolla kuten rikkihapolla. Lisäksi syntyy hapon suolaa esimerkissä natriumvetysulfaattia. :NaBr + H2SO4 → NaHSO4 \+ HBr Natriumbromidista voidaan vapauttaa bromikaasua johtamalla natriumbromidiin kloorikaasua, joka hapettaa bromidi-ionin. :2 NaBr + Cl2 → 2 NaCl + Br2 Bromidin hapettimena voidaan käyttää myös muun muassa mangaanidioksidia. == Käyttö epilepsian hoidossa == Natriumbromidin käyttö epilepsian hoidossa perustuu bromidi-ionin vaikutukseen keskushermostoon. Natriumbromidin lisäksi usein käytettäviä bromidiyhdisteitä ovat kalium-, kalsium- ja ammoniumbromidit. Bromidilääkkeiden käyttö on vähentynyt fenobarbitaalin ja fenytoiinin markkinoille tulon jälkeen. Erityisesti pieneläinten kuten koirien ja kissojen epilepsian hoidossa natriumbromidia kuitenkin käytetään edelleen. Se voi myös aiheuttaa vähemmän sivuvaikutuksia kuin kaliumbromidi. == Lähteet == Luokka:Natriumyhdisteet Luokka:Bromidit Luokka:Suolat
Pekka Loiri

Veli-Pekka Loiri (s. 30. maaliskuuta 1946) on suomalainen graafinen suunnittelija, jota pidetään yhtenä suomalaisen julistetaiteen uranuurtajista. Loiri on suunnitellut kirjankansia, kulttuurijulisteita, postimerkkejä ja yritysten ilmeitä. Loirin suunnittelemia kirjankansia ja julisteita on ollut näyttelyissä muun muassa Prahassa ja Bogotassa 2008. Loiri toimii Lahden julistebiennaalin johtajana. Loiri on opiskellut taidegraafikko Aukusti Tuhkan graafisessa koulussa 1971–1972. Loiri aloitti uransa mainostoimistossa ja oli sen jälkeen WSOY:n art director 1973–1981. Hän on ollut Taideteollisen korkeakoulun opettaja vuodesta 1978. Hän on opettanut ja toiminut rehtorina MG-koulussa. Lisäksi hän on opettanut monissa merkittävissä ulkomaisissa alan oppilaitoksissa. Hän on kirjoittanut graafisesta suunnittelusta muun muassa alan oppikirjoja ja toiminut tuomarina kilpailuissa kotimaassa ja ulkomailla. Näyttelijä Vesa-Matti Loiri oli Pekka Loirin veli ja kapellimestari Paavo Berglund oli hänen serkkunsa. Pekka Loirin tytär on kirjailija ja sanoittaja Lilli Loiri.Kaitasuo, Pia: Oma tarina toisten tueksi, Kaleva 2.10.2010. Viitattu 14.8.2017. == Julkaisut == * Simppeli = Simply / [Pekka] Loiri. 2006 * Typo : pieni käytösopas typografian laatijalle / Pekka Loiri, Inforviestintä, 2004 * Muutos! : ajatuksia kehityksestä, rahoituksesta ja yritystoiminnasta / [toimituskunta: Matti Karhu, Pekka Loiri, Hannele Vuori]. Finnfund, 2000 * Portfolio Pekka Loiri : posters = Julisteita = Affischer = Manifest, Inforviestintä, 2000 * Huom! : visuaalisen viestinnän käsikirja / Pekka Loiri, Elisa Juholin, Inforviestintä, 1998 == Palkinnot ja tunnustukset == * Suomen Leijonan Pro Finlandia -mitali 6.12.2010 * Platinahuippu 2009 * Vuoden graafikko 1991 * Valtion taideteollisuuspalkinto 1984 * New Yorkin teatterijulistekilpailun kultamitali 1991 * Coloradon julistebiennaali, I palkinto 1993 * Osnabrück Theatre Plakat Biennale, kunniamaininta 1997 * ICOGRADA Excellence Award, Kansainvälinen julistebiennaali, Helsinki 1997 * Bienal International del Cartel en Mexico, pronssimitali 2002 * Kansainvälinen julistetriennaali, Trnava 2003 == Lähteet == * The International Poster Collection, Colorado State University * Polish culture === Viitteet === == Aiheesta muualla == * Pekka Loiri; graphic design, Finland. Graphis 315 (1998): 152-55. * Pilot Posters! Lahti: Salpausselän Kirjapaino, 1991. * Who’s Who in Graphic Design. Zurich: Benteli-Werd Verlags, 1994. * Who’s Who in the World. New Providence: Marquis Who’s Who, 1998-2000. * http://posterswithoutborders.com/Pekka-Loiri . Luokka:Suomalaiset graafiset suunnittelijat Luokka:Pro Finlandia -palkitut Luokka:Vuonna 1946 syntyneet Luokka:Elävät henkilöt
Kaalikärpänen

Kaalikärpänen eli pikkukaalikärpänen (Delia radicum) on pieni harmahtava kärpänen, jonka toukat tekevät tuhoaan ristikukkaisten viljelykasvien juuristossa. Ne ovat yhdessä lähilajin isokaalikärpäsen (Delia floralis) kanssa kaalin, lantun, retiisin ja nauriin pahimpia tuholaisia.Kaalikärpänen Farmit.net == Ulkonäkö ja koko == Aikuiset kaalikärpäset näyttävät huonekärpäsiltä, mutta ovat selvästi pienempiä (noin 5 mm). Niiden vartaloa peittää musta nukka. Koiraan viininpunaiset silmät ovat lähes yhdessä, naaraan silmät ovat kauempana toisistaan. Toukat ovat valkoisia ja kasvavat sentin pituisiksi. Kotelo on punertavanruskea. == Levinneisyys ja elinympäristö == Kaalikärpäsiä elää kaikkialla pohjoisen pallonpuoliskon viljellyillä viileillä alueilla. Niitä tavataan ristikukkaiskasvien läheisyydessä. Viljelyskasvien lisäksi myös peltotaskuruoho on merkittävä isäntäkasvi. == Elintavat == Kaalikärpäset kuoriutuvat touko- tai kesäkuussa. Viikkoa myöhemmin ne alkavat munia ristikukkaisten kasvien tyvelle ja jatkavat munintaa noin kuukauden ajan. Toukat kuoriutuvat 3–10 päivässä lämpötilasta riippuen. Ne syövät kasvin juuristoa 3–5 viikon ajan ja kasvavat sentin mittaisiksi. Ne koteloituvat maan sisään 5–20 cm syvyyteen. Osa talvehtii koteloina, osa kuoriutuu vielä samana kesänä 2–3 viikon kuluttua. == Torjunta == Kemiallisesti pikkukaalikärpäsen pieniä toukkia voidaan torjua ruiskuttamalla dimetoaatilla noin viikon kuluttua munintahuipusta. Lentäviä aikuisia voi torjua pyretroideilla. Harsoilla ja houkutuskaistoilla voi myös pyrkiä torjumaan pikkukaalikärpäsen aiheuttamia tuhoja. Houkutuskaistakasvina voi käyttää kiinankaalikaistoja. Houkutuskaistat tulee tuhota 2–3 viikkoa munintahuipun jälkeen. Kaalikärpäsiä voi torjua myös viljelykierron avulla sijoittamalla kaali-, lanttu-, retiisi- ja naurisviljelmät mahdollisimman kauas edellisvuoden viljelmästä. == Lähteet == == Aiheesta muualla == *Maa- ja elintarviketalouden tutkimuskeskus (MTT), Kasper: Pikkukaalikärpänen (Delia radicum) *Maria Björkman: Effects of Intercropping on the Life Cycle of the Turnip Root Fly (Delia floralis), Behaviour, Natural Enemies and Host Plant Quality, Doctoral thesis Swedish University of Agricultural Sciences Uppsala, 2007 (pdf) Luokka:Kärpäset Luokka:Kasvien tuhohyönteiset
Musta legenda

Musta legenda () on termi, jota on käytetty kuvaamaan löytöretkien ajan Espanjaa ja kertomuksia siitä, kuinka konkistadorit kohtelivat valloittamiensa alueiden alkuperäisväestöä surmaamalla, pakottamalla orjuuteen, raiskaamalla ja muutenkin kohtelemalla julmasti.Gran Canaria Info Habsburgien Espanja == Lähteet == == Aiheesta muualla == Luokka:Espanjan historia Luokka:Inkvisitio Luokka:Orjuus
Unto Heikura

Unto Einari Heikura (11. toukokuuta 1939 Kuhmo – 7. maaliskuuta 2021 Valkeakoski) oli suomalainen luokanopettaja ja näytelmäkirjailija. Heikura pääsi ylioppilaaksi Kuhmon yhteislukiosta ja valmistui kansakoulunopettajaksi Oulun yliopiston opettajainvalmistuslaitokselta.Kainuulaisia nykykirjailijoita: Unto Heikura (Arkistoitu versio) Hän toimi opettajana Kuhmossa vuoteen 1999 saakka ja asui sen jälkeen Toijalassa. Heikura kirjoitti useita näytelmiä, joita on esitetty kesäteattereissa ja televisiossa. Timo Linnasalon 1978 ohjaama elokuva Vartioitu kylä 1944 perustuu Heikuran näytelmään Vartioitu kylä. Heikura julkaisu vuonna 2006 talvisodan ajan Kuhmoon sijoittuvan romaanin Kun kyynelkin jäätyi – Matin ja Maijan talvisota. Unto Heikuran tytär on runoilija Sara Heikura. == Näytelmiä == * Härkähäät. 1969 * Kettuvaari. 1972 * Vartioitu kylä. 1974 (näytelmä) * Pihkasetelit. 1976 * Kylän viimeinen nainen. 1977 * Kirkkokapina. 1997 * Rajasampo. 1998 * Matin ja Maijan talvisota. 1998 * Kuntakonnat. 2000 * Hukkareissu. 2001 * Naistenmaa. 2002 * Timanttikuume. 2003 * Kesäparatiisi. 2010 == Tietokirjat == * Kuhmon kuvailme, Kuhmon kunta, 1977 (kuvateos, kuvat: Auvo Sauramäki) * Kuhmon sampo : kotiseutulukemisto. Kuhmon kunta 1981 * Kuhmon yhteislukion ylioppilaat. 2004 ==Proosa== * Kuhmossa kuultua. Kaskut, sananparret. 1999 (omakustanne) * Kun kyynelkin jäätyi – Matin ja Maijan talvisota, romaani. Gummerus 2006 * Poltettu unelma 2010 (omakustanne) * Ensin täytyy kuolla, Toijalan seudun reserviupseerikerho, 2010 * Partisaanikesä, Toijalan Seudun Reserviupseerikerho, 2011 * Kotikaipuu -44, Toijalan Seudun Reserviupseerikerho, 2012 == Palkinnot == * Kuhmon kulttuuriteko 1981 * Antti- patsas 1984 * Suomalaisen liiton Kalevala-mitali 1985 * OAJ:n hopeinen ansiomerkki kulttuurin hyväksi 1987 * Suomen kotiseutuliiton juhlamitali 1994 Lähde: == Lähteet == * Unto Heikura, Suomen kirjailijat-tietokanta (Arkistoitu versio) === Viitteet === == Aiheesta muualla == *Muistokirjoitus: Evakkoretken kokenut kirjailija Unto Heikura muutti eläkkeellä Akaaseen, Akaan Seutu, 4.4.2021 Luokka:Suomalaiset näytelmäkirjailijat Luokka:Suomalaiset opettajat Luokka:Vuonna 1939 syntyneet Luokka:Vuonna 2021 kuolleet
Lee Strobel

Lee Patrick Strobel (s. 25. tammikuuta 1952) on yhdysvaltalainen kirjailija ja kristillinen apologeetikko. Hän opiskeli journalismia Missourin sekä lakia Yalen yliopistossa ja työskentelikin pitkään toimittajana. Hän oli nuorena ateisti, mutta vaimonsa käännyttyä kristityksi vuonna 1979 hän alkoi tutkia Jeesuksen tapausta ja kääntyi itse kristinuskoon 1981.Lee Strobel, Christian testimony Strobel on julkaissut muun muassa kirjan Tapaus Kristus (). Teoksessa Strobel esittelee Jeesusta puoltavaa todistusaineistoa. Kääntymyksensä jälkeen Strobel on työskennellyt myös pastorina.Crystal Cathedral == Bibliografia == === Suomennetut teokset === * * == Lähteet == Luokka:Yhdysvaltalaiset tietokirjailijat Luokka:Yhdysvaltalaiset toimittajat Luokka:Kristilliset apologistit Luokka:Vuonna 1952 syntyneet Luokka:Elävät henkilöt Luokka:Yhdysvaltalaiset papit Luokka:Yhdysvaltalaiset kristilliset kirjailijat
Viktor Lounasmaa

Nils Viktor (Vihtori) Lounasmaa (sukunimi vuoteen 1906 Löfgren; 25. syyskuuta 1843 Viipuri – 11. joulukuuta 1909 Helsinki)Ylioppilasmatrikkeli 1853–1899: Löfgren (Lounasmaa) Nils Viktor Alfred. Viitattu 20.3.2021. oli suomalainen valtiopäivämies ja Uuden Suomettaren pitkäaikainen päätoimittaja 1800-luvun lopulla ja 1900-luvun alussa.Wikiaineisto: Kuka kukin oli 1961 ==Henkilöhistoria== Lounasmaan vanhemmat olivat hovioikeudenneuvos Karl Löfgren ja Fredrika Wilhelmina Aminoff. Lounasmaa oli naimisissa vuodesta 1871 Maria Elisabeth Avellanin kanssa joka toimi Suomen Naisyhdistyksen ensimmäisenä puheenjohtajana 1884–1889. Lounasmaa pääsi ylioppilaaksi 1862 ja valmistui filosofian kandidaatiksi 1870. Hän toimi Uuden Suomettaren päätoimittajana 1870–1906 sekä Suomalaisen kirjallisuuden seuran kirjapainon hoitajana 1878–1909. Lounasmaa oli myös työväenvakuutuskomitean jäsen 1889-1892. Hän oli porvarissäädyssä Heinolan edustaja valtiopäivillä 1888 ja 1891 ja Tornion edustaja 1897, 1899 ja 1900. == Teoksia == * Elämäni taipaleelta, 1910 == Lähteet == == Aiheesta muualla == * Viktor Löfgrenin elämäkerta Kansallisbiografiassa Luokka:Suomalaiset päätoimittajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1843 syntyneet Luokka:Vuonna 1909 kuolleet
HMS Iron Duke

HMS Iron Duke on ollut kolmen Britannian Kuninkaallisen laivaston aluksen nimenä. *HMS Iron Duke (1870), Audacious-luokan taistelulaiva *HMS Iron Duke (1912), Iron Duke -luokan taistelulaiva *HMS Iron Duke (F234), tyypin 23 fregatti.
Rudolf Stammler

Rudolf Stammler (19. helmikuuta 1856 Alsfeld, Saksa – 25. huhtikuuta 1938 Wernigerode, Saksa) oli saksalainen oikeusoppinut ja oikeusfilosofi. Hän toimi professorina Marburgissa 1882–1884, Gießenissä 1884, Hallessa 1885–1916 ja Berliinissä 1916–1923. Stammler oli uuskantilaisuuden edustaja, joka uudisti maansa systemaattisen oikeusfilosofian. Toisin kuin monet muut aikansa oikeusfilosofit, hän etsi parasta mahdollista tapaa mukauttaa lait yhteiskuntaan. Hän katsoi, ettei tapa ollut muuttumaton, vaan kuvasti kulloisenkin hetken yhteiskunnallisen yhteisymmärryksen astetta. Stammlerin mukaan ei ollut olemassa aina ja kaikkialla oikeudenmukaista oikeuden sisältöä, vaan se saattoi jonain hetkenä muuttua epäoikeudenmukaiseksi inhimillisten halujen ja yhteiskunnan muuttuessa. ==Teoksia== * Praktische Pandektenübung für Anfänger, 1893 * Die Lehre von dem richtigen Recht, 1902 * Theorie der Rechtswissenschaft, 1911 * Lehrbuch der Rechtsphilosophie, 1922 Hänen teoksiaan ei ole suomennettu. ==Lähteet== * Uusi tietosanakirja, Tietosanakirja oy 1960–1966 * The New Encyclopædia Britannica, Encyclopædia Britannica 2003, ISBN 0-85229-961-3 * Ari Hirvonen: Oikeuden käynti, sivu 206 Luokka:Oikeusfilosofit Luokka:Saksalaiset professorit Luokka:Vuonna 1856 syntyneet Luokka:Vuonna 1938 kuolleet
Frente Farabundo Martí para la Liberación Nacional

Frente Farabundo Martí para la Liberación Nacional (FMLN) on El Salvadorissa toimiva vasemmistopuolue. Se perustettiin El Salvadorin sisällissodan alussa lokakuussa 1980 koordinoimaan vasemmistolaisten sissijärjestöjen toimintaa. FMLN:n perustajajäseniä olivat Fuerzas Populares de Liberación Farabundo Martí (FPL), Ejército Revolucionario del Pueblo (ERP), Resistencia Nacional (RN), Partido Comunista Salvadoreño (PCS) ja Partido Revolucionario de los Trabajadores Centroamericanos (PRTC). FMLN:n poliittinen siipi oli sodan aikana nimeltään Frente Democratico Revolucionario (FDR). FMLN kävi veristä sisällissotaa El Salvadorin hallitusta vastaan vuoteen 1992 asti. Sisällissodan päättyessä FMLN demobilisoitui ja muuttui poliittiseksi puolueeksi. Se nousi vuoden 1994 vaaleissa maan toiseksi suurimmaksi puolueeksi. Sama toistui vuonna 1997. Parlamenttivaaleissa 2000 ja 2003 FMLN sai suurimman parlamenttiryhmän, mutta ei määräenemmistöä. Vuoden 2006 vaaleissa se oli jälleen toiseksi suurin. Presidentinvaaleissa vuosina 1994, 1999 ja 2004 FMLN:n ehdokkaat hävisivät oikeistolaisen ARENA-puolueen ehdokkaille. Puolueen pitkäaikainen johtaja ja vuoden 2004 presidenttiehdokas Schafik Handal kuoli 2006. FMLN nousi jälleen suurimmaksi puolueeksi tammikuussa 2009 parlamenttivaaleissa, vaikka ei taaskaan saanut määräenemmistöä. Se voitti myös maaliskuussa järjestetyt presidentinvaalit. Presidentiksi valittu Mauricio Funes oli ensimmäinen FMLN:n presidenttiehdokas, joka ei ollut osallistunut sisällissodan taisteluihin. Kun Funes astui virkaansa 1. kesäkuuta, hänestä tuli El Salvadorin ensimmäinen vasemmistolainen presidentti. FMLN:n nimessä mainittu Farabundo Martí oli elsalvadorilainen maatyöläisten kapinan johtaja 1930-luvulla. ==Lähteet== ==Aiheesta muualla== *FMLN Luokka:El Salvadorin puolueet Luokka:Sissiliikkeet Luokka:Sosialistiset puolueet
HMS Magicienne

HMS Magicienne on ollut viiden Britannian kuninkaallisen laivaston aluksen nimenä. *HMS Magicienne (1781), 32-tykkinen viidennen luokan alus *HMS Magicienne (1812), Apollo-luokan 36-tykkinen viidennen luokan alus (fregatti *HMS Magicienne (1849), Magicienne-luokan 16-tykkinen toisen luokan fregatti *HMS Magicienne (1888), Medea-luokan panssarikansiristeilijä *HMS Magicienne (J436), Algerine-luokan miinanraivaaja.
Uh! All Night

Uh! All Night on Kiss-yhtyeen kappale ja single yhtyeen Asylum-albumilta. Single julkaistiin vain Alankomaissa ja Filippiineillä. ”Uh! All Night” -kappaleesta on kuvattu myös musiikkivideo, jota näytettiin jonkin verran MTV:llä. == Kokoonpano == * Paul Stanley – rytmikitara, laulu * Gene Simmons – bassokitara * Bruce Kulick – soolokitara * Eric Carr – rummut == Lähteet == == Aiheesta muualla == * Discogs Luokka:Kissin kappaleet Luokka:Vuoden 1986 kappaleet Luokka:Desmond Childin säveltämät kappaleet
HMS London (69)

HMS London oli Britannian kuninkaallisen laivaston London-luokan raskas risteilijä toisessa maailmansodassa. == Valmistus == Alus tilattiin Portsmouthin telakalta, missä köli laskettiin 23. helmikuuta 1926. Alus laskettiin vesille 14. syyskuuta 1927 ja otettiin palvelukseen 31. tammikuuta 1929. ==Palvelus== Palvelukseen otettaessa alus liitettiin 1. risteilijäviirikköön, jossa se oli maaliskuussa 1939 alkaneeseen modernisointiinWhitley s. 89. Aluksen kylkipanssarointia lisättiin 4,5 tuumaan ja silta rakennettiin muistuttamaan Fiji-luokan alusten siltaa. Alukselle asennettiin myös sillan päälle tulenjohdon etäisyydenmittausjärjestelmä HACS Mk1. Kevyttä ilmatojunta-aseistusta vahvistettiin lisäämällä kaksi kahdeksanputkista kahden naulan ja kaksi nelipiippuista puolentuuman konekivääriä.Whitley s. 87-88 Helmikuussa 1941 palattuaan palvelukseen alus osallistui Atlantilla Saksan laivaston taistelulaiva Bismarckin etsintään, jona aikana se saattajansa hävittäjä HMS Brilliantin kanssa pysäytti 4. kesäkuuta saksalaiset tankkerit Esso Hamburgin ja Esso Colonin ja seuraavana päivänä tankkeri Egerlandin. Ne pysäyttivät 21. kesäkuuta vielä tukilaiva Babitongan. Alukselle tehty modernisointi oli lisännyt aluksen painoa ja Atlantin myrskyt aiheuttivat aluksen rungolle vakavia vaurioita. Alus jouduttiin siirtämään vaurioiden korjaamiseksi telakalle, missä se oli lokakuusta 1941 tammikuuhun 1942. Telakalla korvattiin puolentuuman konekiväärit kahdeksalla yksiputkisella 20 millimetrin ilmatorjuntatykillä. Alukselle asennettiin myös tyypin 273 tutka.Whitley s. 88 Palvelukseen palatessa London liitettiin suojaamaan Jäämeren saattueita, missä se oli marraskuuhun. Jäämerellä aluksen runko kärsi uusia vaurioita ja se oli telakalla joulukuusta 1942 toukokuuhun 1943. Telakalla alukselta poistettiin lentokoneen tarvitsemat laitteet, mutta hangaari jätettiin. Alukselle asennettiin myös seitsemän yksiputkista 20 millimetrin ilmatorjuntatykkiä. Palvelukseen palatessa alus liitettiin Itäiseen laivastoon, jossa se oli sodan päättymiseen. Vuoden lopulla aluksen kolme yksiputkista korvattiin neljällä kaksiputkisella 20 millimetrin tykillä. Aluksella oli huhtikuussa 1944 neljä sähkötoimista kaksiputkista ja kuusitoista yksiputkista 20 millimetrin ilmatorjuntatykkiä sekä kaksinaulaisia. Vuoden 1945 heinäkuuhun mennsessä aluksella karvattiin kahdeksan yksiputkista neljällä kaksiputkisella 20 millimetrin ja neljällä yksiputkisella Boforsin 40 millimetrin Mk III -ilmatorjuntatykillä.. Alus lähti 1949 Hongkongiin ja ankkuroitiin Fal-joelle, jossa se oli 3. tammikuuta 1950 BISCOlle siirtoon saakka. Alus saapui 25. tammikuuta romutettavaksi R. W. Wardille Barrowiin. ==Lähteet== * * ===Viitteet=== Luokka:Kuninkaallisen laivaston County-luokan risteilijät Luokka:London-luokan risteilijät Luokka:Yhdistyneen kuningaskunnan toisen maailmansodan risteilijät
Crazy Crazy Nights

”Crazy Crazy Nights” on Kiss-yhtyeen ensimmäinen singlejulkaisu heidän vuonna 1987 julkaistulta Crazy Nights -albumiltaan. Single julkaistiin 18. elokuuta 1987. Kappaleesta on kuvattu myös musiikkivideo. Myös muuta singlehitit Reason to Live ja Turn on the Night päätyivät musiikkivideoiksi ja ne julkaistiin Crazy Nights -nimisellä vhs-julkaisulla 1988. Kappaleen kirjoitti laulaja/kitaristi Paul Stanley hänen pitkäaikaisen työkaverinsa, Adam Mitchellin kanssa. Single julkaistiin 18. päivä elokuuta 1987, B-raitana Gene Simmonsin laulama kappale "No, No, No". Singlenä se saavutti Pohjois-Amerikassa sijan #65. Kappale saavutti paremman suosion euroopassa, saavuttaen sijan #7 Norjassa ja sijan #4 Isossa-Britanniassa, tehden siitä Kissin ensimmäisen Top-10 kappaleen brittilistoilla. Suomessa se nousi virallisen singlelistan sijalle 26. == Kappaleet == # Crazy Crazy Nights (säv. ja sov. Adam Mitchell, san. Paul Stanley) # No No No (säv. Bruce Kulick, san. Gene Simmons, sov. Eric Carr) == Kokoonpano == * Paul Stanley – rytmikitara, laulu * Gene Simmons – bassokitara, laulu * Bruce Kulick – soolokitara, taustalaulu * Eric Carr – rummut, taustalaulu == Listasijoitukset == {| width="0%" |- valign="top" | width="50%" | Lista Paras sijoitus US Mainstream Rock 37. US Hot 100 65. UK Singles Chart 4. == Lähteet == == Aiheesta muualla == * Discogs Luokka:Kissin kappaleet Luokka:Vuoden 1987 kappaleet
Toby Jones

Toby Jones (s. 7. syyskuuta 1967 Oxford, Englanti, Yhdistynyt kuningaskunta) on brittiläinen näyttelijä. Kansainvälisen läpimurtoroolinsa Jones teki vuonna 2006 elokuvassa Kunniaton, jossa hän näytteli Truman Capotea. Sitä ennen hän oli esiintynyt vuodesta 1992 lähtien sivurooleissa useissa elokuvissa ja televisiosarjoissa. Jones on näytellyt myös muun muassa elokuvissa The Mist – usva (2007), Frost/Nixon (2008), Captain America: The First Avenger (2011), Pappi, lukkari, talonpoika, vakooja (2011), Nälkäpeli (2012), Nälkäpeli – Vihan liekit (2013), Captain America: The Return of the First Avenger (2014), Serena (2014) ja Valon valtakunta (2022). Hän on esiintynyt Dobby-kotitontun ääniroolissa elokuvissa Harry Potter ja salaisuuksien kammio (2002) ja Harry Potter ja kuoleman varjelukset, osa 1 (2010). Televisiossa Jones on nähty muun muassa sarjoissa Midsomerin murhat (1999–2000), Doctor Who (2010), Hercule Poirot (2010), Titanic (2012), Wayward Pines (2015), Agent Carter (2015), Syyttäjän todistaja (2016) ja Uusi Sherlock (2017). Toby Jones on näyttelijä Freddie Jonesin poika. ==Aiheesta muualla== * Luokka:Englantilaiset näyttelijät Luokka:Vuonna 1967 syntyneet Luokka:Elävät henkilöt
Annika Kokko

Annika Kokko (s. 1967) on suomalainen poliitikko ja opettaja. == Ura == === Opetusalalla === Kokko on koulutukseltaan kasvatustieteiden maisteri. Hän on työskennellyt 15 vuotta luokanopettajana hyvinkääläisessä peruskoulun alakoulussa Hämeenkadun koulussa. Huhtikuusta 2008 alkaen hän on toiminut Kansallisen Sivistysliiton opintokeskus Kansion pääsihteerinä ja opintojohtajana. === Politiikassa === Kokko on ollut vuodesta 2001 alkaen Hyvinkään kaupunginvaltuuston jäsen. Hänet valittiin valtuustoon ensi yrittämällä. Hän vaikutti aluksi kristillisdemokraateissa ja huhtikuussa 2003 hänet valittiin puolueen puoluesihteeriksi. Hän sai puoluevaltuuskunnan äänestyksessä 33 ääntä vastaehdokkaanaan Ingrid Heickell, joka sai yhdeksän ääntä. Hän toimi kristillisdemokraattien puoluesihteerinä kevääseen 2007 asti, jolloin hän erosi tehtävästä. Hänen seuraajakseen valittiin Sari Essayah. Kaksien kunnallisvaalien lisäksi Kokko oli kristillisdemokraattien ehdokkaana kaksissa eduskuntavaaleissa, 2003 ja 2007, sekä europarlamenttivaaleissa 2004. Vuoden 2003 vaaleissa hän sai 1 574 ääntä ja vuoden 2007 vaaleissa 2 435 ääntä Uudenmaan vaalipiiristähttp://www2.hs.fi/extrat/vaalit2003/tulos/vaalipiiri.jsp?VaalipiiriID=02&kaikki;=1http://www.vaalikone.fi/eduskunta2007/vaalipiiri.htm?VP=2&kaikki;=1. Presidentinvaalissa 2006 hän toimi Bjarne Kalliksen kampanjapäällikkönä. Kokko erosi kristillisdemokraattien jäsenyydestä heinäkuussa 2007 ja liittyi kokoomukseen elokuussa 2007. Kunnallisvaaleissa 2008 hänet valittiin kolmannelle valtuustokaudelleen ja tammikuusta 2009 alkaen hän on toiminut Hyvinkään kaupunginvaltuuston puheenjohtajana. == Yksityiselämä == Kokko on naimisissa ja hänellä on aviomiehensä Harrin kanssa kaksi tytärtä ja yksi poika. ==Lähteet== * Annika Kokon sivusto (arkistolinkki) ===Viitteet=== Luokka:Kansallisen Kokoomuksen poliitikot Luokka:Suomen Kristillisdemokraattien poliitikot Luokka:Suomen Kristillisdemokraattien puoluesihteerit Luokka:Hyvinkään kaupunginvaltuutetut Luokka:Suomalaiset opettajat Luokka:Vuonna 1967 syntyneet Luokka:Elävät henkilöt Luokka:Keski- Uudenmaan aluevaltuutetut
Alarik II

Alarik II (tai Alaric, Alarich, Alarico tai Alaricus) (k. 507), oli visigoottien kuningas vuodesta 485 vuoteen 507. Hän seurasi tehtävässä isäänsä Eurikia. Alarik oli naimisissa Theodegothan kanssa, joka oli ostrogoottien kuninkaan Teoderik I:n tytär. Alarikin valtakuntaan kuuluivat entisen roomalaisen Hispanian (nyk. Espanja ja Portugali) lisäksi luoteisosa roomalaisesta Gallia Aquitaniasta ja enin osa Gallia Narbonensista (nyk. eteläisessä Ranskassa). Alarik oli isänsä tavoin areiolainen, mutta suhtautui katolisiin lempeämmin kuin edeltäjänsä ja jopa salli Agden kirkolliskokouksen vuonna 506. Alarik julkaisi samana vuonna roomalaisiin lakeihin pohjautuvan Lex Romana Visigothorumin. Alarik pyrki säilyttämään isänsä Eurikin sopiman rauhansopimuksen frankkien kanssa, mutta frankkien kuningas Klodvig käytti visigoottien areiolaisuutta tekosyynä sotaan. Alarik kaatui Vouillén taistelussa Poitiersin lähellä. Visigootit menettivät tämän tappion seurauksena suuren osan nykyisen Ranskan puoleisista alueistaan frankeille. == Lähteet == Luokka:Visigoottien kuninkaat Luokka:Vuonna 507 kuolleet
Tanssivirtaa Tampereella -nykytanssifestivaali

Tanssivirtaa Tampereella -nykytanssifestivaali on vuodesta 1997 alkaen järjestetty festivaali, joka keskittyy kotimaiseen nykytanssiin. Kuusipäiväinen, toukokuun lopulla järjestettävä festivaali esittelee sekä tuoreita teoksia että jo aikaisemmin kantaesitettyjä. Ohjelmistossa on tanssiesitysten lisäksi tanssielokuvia ja muita tapahtumia. Festivaalin järjestää Tanssiteatteri MD. ==Aiheesta muualla== *Tanssivirtaa Tampereella -nykytanssifestivaalin kotisivut *Tanssiteatteri MD:n kotisivut Luokka:Tanssitapahtumat Luokka:Tampereen tapahtumat
Lucas Till

Lucas Till (s. 10. elokuuta 1990 Texas, Yhdysvallat) on yhdysvaltalainen näyttelijä. Hän tuli tunnetuksi Travis Brodya elokuvassa Hannah Montana. Till on esiintynyt muun muassa elokuvissa Walk the Line, The Spy Next Door ja X-Men: First Class, sekä televisiosarjoissa House ja Näkijä. Vuosina 2016-2021 Till esitti Angus MacGyveria CBS:n Nuori MacGyver -sarjassa. Till on esiintynyt myös Taylor Swiftin musiikkivideolla ”You Belong With Me”. He seurustelivat keskenään muutaman kuukauden ajan vuonna 2009. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1990 syntyneet Luokka:Elävät henkilöt
Merja Savolainen

Merja Savolainen (s. 4. maaliskuuta 1962) on suomalainen uransa lopettanut jalkapalloilija. Hän edusti muun muassa Pallo-Kerho-37:ää, Turun Palloseuraa, Turun Pyrkivää ja PP-Futista. Hän voitti Suomen mestaruuden Unitedissa kaudella 1990. Savolainen pelasi vuosina 1981–1990 maajoukkueessa 30 ottelua, joissa hän teki yhden maalin. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1962 syntyneet Luokka:Elävät henkilöt
Susanna Kuosmanen

Susanna Kuosmanen (s. 27. kesäkuuta 1964) on suomalainen entinen jalkapalloilija. Hän edusti urallaan muun muassa Malmin Palloseuraa ja Herttoniemen Tovereita, jossa hän voitti Suomen Cupin. Kuosmanen pelasi vuosina 1989–1992 maajoukkueessa 22 ottelua, joissa hän teki kaksi maalia. Kuosmanen valittiin vuoden naisjalkapalloilijaksi vuonna 1991. == Lähteet == Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1964 syntyneet Luokka:Elävät henkilöt
Anne Virokannas

Anne Virokannas (s. 17. lokakuuta 1964) on suomalainen entinen jalkapalloilija. Hän edusti urallaan muun muassa Puotinkylän Valttia, Kaunis Nainen Futista, PP-Futista ja Helsinki Unitedia. Hän voitti Suomen mestaruuden Unitedissa kaudella 1990. Virokannas pelasi vuosina 1980–1988 maajoukkueessa 22 ottelua. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1964 syntyneet Luokka:Elävät henkilöt
Husbyn metroasema

Husbyn metroasema on asema Tukholman metron sinisellä linjalla (linja 3). Metroasema otettiin käyttöön 5. kesäkuuta 1977. Asema sijaitsee kalliotunnelissa Husby centrumin alapuolella Kistan ja Akallan metroasemien välissä. Kungsträdgårdenin metroasemalle on asemalta etäisyyttä noin 17 kilometriä. == Lähteet == == Aiheesta muualla == Luokka:Tukholman metroasemat